สวัสดีค่ะ ดิฉันมีอาการลิ้นเป็นฝ้าสีขาว เวลานอนแล้วตื่นขึ้นมาจะมีสีเหลืองบาง รู้สึกแสบๆฝาดๆลิ้นตลอดเวลา มีกลิ่นปาก มีอาการเช่นนี้มาเป็นระยะเวลา3เดือนแล้ว ก่อนที่จะเกิดอาการดังกล่าวได้ไปผ่าฟันคุดมาค่ะ ฟันจ่ายยาปฏิชีวนะกับน้ำยาบ้วนปากc-20มา ไม่รู้ว่าเกี่ยวกันไหมแต่ฟันบอกว่าไม่เกี่ยวกับที่ผ่าฟันคุดค่ะ เลยอยากสอบถามว่าอาการที่ดิฉันกำลังเผชิญอยู่มันคืออะไรคะ เป็นโรคหรือเปล่า ควรไปปรึกษาแพทย์แผนกไหน ขอบค่ะ
สวัสดีค่ะ อาการลิ้นมีฝ้าขาว อาจเกิดจาก-เชื้อราที่ลิ้น-โรคทางผิวหนังอืนๆเช่นโรคไลเคนพลานัสคือการอักเสบเรื้อรังที่ปากและลิ้น-การดูแลสุขอนามัยในช่องปากที่ไม่ดีพอ-ภาวะขาดน้ำ-ดื่มแอลกอฮอล์มาก-สูบบุหรี่หรือใช้ยาสูบการดูแลตัวเองเบื้องต้น งดการสูบบุหรี่และดื่มแอลกอฮอล์ แปรงฟันวันละ 2 ครั้งเช้าเย็นและควรแปรงที่ิลิ้นด้วย ดื่มน้ำมากๆ และงดรับประทานอาหารรสจัดที่ทำให้เจ็บลิ้นมากขึ้นควรไปพบแพทย์ อาจเป็นแพทย์แผนกทั่วไปก่อนเพื่อคัดครองเบื้องต้นและอาจต้องส่งตรวจเพิ่มเติมกรณีที่เป็นฝ้าขาวมานานไม่หายไป เจ็บลิ้นร่วมด้วย ถ้าเป็นเชื้อราที่ลิ้น แพทย์จะให้ยาอมฆ่าเชื้อราในปากมาใช้ประมาณ 1-2 สัปดาห์ หากเป็นเชื้อราที่ลิ้นเรื้อรังเป็นๆหายๆ แพทย์อาจจะหาสาเหตุอื่นๆร่วมด้วยเช่นภาวะภูมิคุ้มกันผิดปกติ โรคเบาหวาน